கேள்வி: இராஜேந்திர பிரசாத் (நடிகர்) - தொழில் பற்றி விளக்கவும்.
பதில்: சத்திராசு லட்சுமி நாராயணா இயக்கிய ''சினேகம்'' (1977) படத்தின் மூலம் வெள்ளித்திரையில் நடிகராக அறிமுகமானார். ஆரம்பத்தில் இவர் ஒரு குரல் கலைஞராகப் பணியாற்றினார். மேலும் பல துணை வேடங்களில் நடித்து வந்தார். கிருட்டிணா (தெலுங்கு நடிகர்) நடித்த ''இராமராஜ்யம்லோ பீமராஜு'' படத்தில் இவர் துணை வேடத்தில் நடித்தார். இது இவருக்கு 14 படங்களில் வாய்ப்பை ஏற்படுத்தித் தந்தது. தனது படமான ''பிரேமிஞ்சு பெல்லாடு'' படத்தில் முக்கியக் கதாபாத்திரத்தில் நடிக்க வைத்து இயக்குநர் வம்சி இவரை அடையாளம் காட்டினார். இவர் வம்சியின் ''லேடீஸ் டைலர்'' என்ற படத்தின் மூலம் புகழ் பெற்றார். இவர் தொடர்ந்து துணை வேடங்களில் நடித்து வந்தார். 35 ஆண்டுகளுக்கும் மேலான வாழ்க்கையில் 200க்கும் மேற்பட்ட தெலுங்குத் திரைப்படத்துறை, ஒரு சில தமிழகத் திரைப்படத்துறை நடித்துள்ளார். இவர் ஒரு சிறந்த நகைச்சுவை நடிகராக [http://www.telugucinema.com/c/publish/starsprofile/rajendraprasad.php Stars : Star Profiles : Rajendra Prasad] அறியப்படுகிறார். மேலும் ஆந்திரப் பிரதேசம் நகைச்சுவை மன்னன் என்றும், நாடகிரீத்தி என்றும் அழைக்கப்படுகிறார். ''ஆகா நா பெல்லாண்டா'' படத்தில் இயக்குநர் ஜந்தியாலா இயக்கத்தில் நடித்த பிறகு சிறந்த திரை நட்சத்திரமாக நிறுவியது. இயக்குநர்களான வம்சி, ஈ.வி.வி சத்யநாராயணா, எஸ். வி. கிருட்டிண ரெட்டி மற்றும் இரிலாங்கி நரசிம்மராவ் ஆகியோர் இயக்கத்தில் ஒரு வெற்றிகரமான நடிகராக வலம் வந்தார். குறிப்பிடத்தக்க வகையில், இரிலாங்கி பிரசாத்துடன் 32 படங்களில் (இயக்குநராக அவரது 70 படங்களில்) நடித்தார். இவருக்கு ஏராளமான பாராட்டுக்களைப் பெற்றுத்தந்த ஒரு முக்கிய பாத்திரம் ''ஆ நலுகுரு'' திரைப்படத்தில் இருந்தது. இதற்காக இவர் தனது வாழ்க்கையில் இரண்டாவது முறையாக மாநில நந்தி விருது வென்றுள்ளார். விமர்சன ரீதியாக பாராட்டப்பட்ட படங்களான ''மீ ஸ்ரயோபிலாஷி'', ''ஒனமாலு'' ஆகிய படங்கள் இவரை தெலுங்குத் திரையுலகில் மிகவும் நம்பிக்கைக்குரிய நடிகர்களில் ஒருவராக ஆக்கியது. மிகப்பெரிய வெற்றிப் பெற்ற ''தேவுல்லு'' படத்தில் அனுமன் நடித்தார். ஜுலை, ஆகடு, த/பெ சத்தியமூர்த்தி, சீமந்துடு, ''நானக்கு பிரேமத்தோ'' போன்ற படங்களில் துணைக் கலைஞராக குறிப்பிடத்தக்க கதாபாத்திரங்களில் நடித்தார். அத்துடன் ''தாகுதமூதா தண்டகோரே'' படத்தில் வயதான கதாபாத்திரத்தில் நடித்தார். அப்போதைய பிரதமர் பி. வி. நரசிம்ம ராவ் இவரது பெரும் ரசிகராவார்.